Norsk Redaktørforening

Styremøte 2022-02-08 Teams

AJ

***Sak 2022-05: Årets avistegning - vedtektsendring***

Prisen for Årets avistegning ble innstiftet av Norsk Journalistlag, Mediebedriftens Landsforening (daværende NAL) og Norsk Redaktørforening, og delt ut første gang i 1997. Deretter ble prisen delt ut i 1998, 2000, 2001, 2002, 2003 og 2005. Fra 2005 gikk man over til å dele ut prisen hvert annet år.

Etter uformelle drøftelser mellom NJ, MBL og NR mener administrasjonen i de tre organisasjonene at vi bør gå over til å dele ut prisen hvert år. Det er det flere grunner til. For det første ønsker vi å gjøre mest mulig stas på avistegnerne og avistegningen som uttrykksform. For det andre har det vist seg at med toårige utdelingsperioder, så er det i praksis vanskelig for tegninger fra det første året å nå frem. Det som ligger nærmest i hukommelsen er det som er lettest å applaudere.

Derfor foreslår vi å endre vedtektene for Årets avistegning, slik at utdelingen blir årlig. Det er rent formelt et enkelt grep, ved at vedtektenes punkt 3 endres slik:

1. *Prisen for Årets Avistegning er på 30.000 kroner og deles ut hvert ~~annet~~ år. Prisen finansieres likt mellom de tre organisasjonene.*

Samtidig må det gjøres en endring i vedtektenes punkt 6 slik:

6. Vervet som juryleder veksler mellom de tre organisasjonene. ~~som nevnt i punkt 1,~~

~~med to års intervaller. NJs representant har ledervervet i 2005, deretter MBL i 2007~~

~~og NR i 2009.~~

Og tilsvarende endring må også skje i punkt 8:

*8. Årets Avistegning deles ut på en av de tre organisasjonenes årlige fellesmøter~~, slik at NJ deler ut prisen i 2005, MBL i 2007, NR i 2009 osv.~~*

**Forslag til vedtak:** Under forutsetning av at tilsvarende vedtak gjøres i de styrende organer i Norsk Presseforbund og Norsk Journalistlag, vedtar styret å endre vedtektene i tråd med sekretariatets forslag.